CELEX: 32021D1010
Language: hu
Date: 2021-06-21 00:00:00
Title: A Tanács (KKBP) 2021/1010 határozata (2021. június 21.) a Krím és Szevasztopol jogellenes annektálása miatti korlátozó intézkedésekről szóló 2014/386/KKBP határozat módosításáról

2021.6.22.   
               
               
                  HU
               
               
                  Az Európai Unió Hivatalos Lapja
               
               
                  L 222/20
               
            
         A TANÁCS (KKBP) 2021/1010 HATÁROZATA
         (2021. június 21.)
         a Krím és Szevasztopol jogellenes annektálása miatti korlátozó intézkedésekről szóló 2014/386/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. június 23-án elfogadta a 2014/386/KKBP határozatot (1).
                  
               
                     (2)
                  
                  
                     A Tanács nem ismeri el és továbbra is elítéli a Krím és Szevasztopol Oroszországi Föderáció általi jogellenes annektálását, valamint elkötelezett marad el nem ismerési politikájának teljeskörű végrehajtása mellett.
                  
               
                     (3)
                  
                  
                     A 2014/386/KKBP határozat felülvizsgálata alapján a korlátozó intézkedéseket 2022. június 23-ig meg kell újítani.
                  
               
                     (4)
                  
                  
                     A 2014/386/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2014/386/KKBP határozat 5. cikke második bekezdésének helyébe a következő szöveg lép:
            
               „Ezt a határozatot 2022. június 23-ig kell alkalmazni.”
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Luxembourgban, 2021. június 21-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 2014/386/KKBP határozata (2014. június 23.) a Krím és Szevasztopol jogellenes annektálása miatti korlátozó intézkedésekről (HL L 183., 2014.6.24., 70. o.).